Woman’s World (երգ, Քեթի Փերրի)

«**Woman’s World**», երգ, որը ձայնագրել է ամերիկացի երգչուհի և երգահան Քեթի Փերրին իր «143» յոթերորդ ստուդիական ալբոմի համար։ Երգը՝ որպես ալբոմի առաջատար սինգլ, թողարկվել է 2024 թվականի հուլիսի 11-ին տեսահոլովակի հետ միասին, որում նկարահանվել է ամերիկացի համացանցային աստղ Տրիշա Պեյտասը։ Որպես երգի հեղինակները, բացի երգչուհուց, հանդես են եկել Քլոե Անջելիդեսը, ինչպես նաև նրա պրոդյուսերները՝ Լուկաշ Գոթվալդը (Dr. Luke), Վոն Օլիվերը, Աարոն Ջոզեֆը և Ռոկկո Ուոլդը (Rocco Did It Again!)։ Երգը ֆեմինիստական ուղերձ ունի և ոգեշնչվել է Փերիի կարիերայի նմանատիպ «մոտիվացնող» երգերից։

Թողարկումից հետո սինգլը հիմնականում բացասաբար է ընդունվել ինչպես մամուլի, այնպես էլ երգչուհու երկրպագուների կողմից։  Քննադատվել է դրանում ֆեմինիստական թեմատիկայի օգտագործումը այն դեպքում, որ երգի ստեղծման ժամանակ Փերին համագործակցել է բռնաբարության մեջ մեղադրվող պրոդյուսեր Dr. Luke-ի հետ, ինչի համար երգչուհուն մեղադրել են կեղծավորության մեջ։  Սինգլի տեսահոլովակը նույնպես քննադատության է ենթարկվել կանանց օբյեկտիվացնելու և հայտարարված ֆեմինիստական հաղորդագրության բացակայության համար։

## Նախապատմություն և թողարկում
Փերրին սկսել է ուժեղացնել իր յոթերորդ ալբոմի նկատմամբ հետաքրքրությունը 2023 թվականի երկրորդ կեսին, երբ առաջին անգամ հայտարարել է, որ աշխատում է դրա երգերի ձայնագրության վրա։  2024 թվականի հունիսին երգչուհին հայտարարել է, որ ալբոմի առաջատար սինգլը կլինի իր կարիերայի «ամենաաղմկոտ աշխատանքներից մեկը։  Հունիսի 17-ին հրապարակել է սինգլի անվանումը, շապիկը, թողարկման ամսաթիվը և բացել  «Woman’s World» սինգլի նախնական պատվերը, ինչպես նաև հրապարակել է երգի մի հատված։  Երգի և տեսահոլովակի պրեմիերան կայացել է 2024 թվականի հուլիսի 11-ին։

## Արձագանքներ և քննադատություն
Թողարկումից հետո «Woman’s World»  երգն ստացել է հիմնականում բացասական արձագանքներ։  Ալեքսա Քեմփը *Slant* հրատարակության համար նախատեսված հոդվածում քննադատել է «Woman’s World»-ի ֆեմինիստական ուղերձը՝ այն անվանելով «կեղծ, պսևդոհոգևոր հայտարարություն»՝ նշելով բռնաբարության մեջ մեղադրվող պրոդյուսեր Լուկաշ Գոթվալդի մասնակցությունը սինգլի ստեղծմանը։  Դերասանուհի Էբիգեյլ Բրեսլինը, որն ավելի վաղ պատմել էր, որ նույպես բռնաբարության զոհ է, քննադատել է Փերիի և Գոթվալդի համագործակցությունը՝ հայտարարելով, թե «դա միայն ուժեղացնում է այն գաղափարը, որ տղամարդիկ կարող են զզվելի արարքեր անել և մնալ անպատիժ»։ *[[The Guardian]]*-ը երգն անվանել է «ֆեմինիստական հիմն գրելու հնացած փորձ այն մասին, որ կանայք կարող են ստանալ ամեն ինչ»։ 

Սինգլի տեսահոլովակը նույնպես քննադատության է ենթարկվել նրանում ֆեմինիստական ատրիբուտների բացակայության համար։  Ավելի ուշ, ի պատասխան քննադատությունների, երգչուհին տեսահոլովակը անվանել է «սատիրա» և հայտարարել, որ այն լի է «սարկազմով»։

## Կոմերցիոն հաջողություն
«Woman’s World»-ը ամերիկյան  ''Billboard'' Hot 100 հիթ-շքերթում ընդգրկվել է 63-րդ հորիզոնականում, իսկ Billboard Global 200 միջազգային հիթ-շքերթում՝ 65-րդ հորիզոնականում։  Կանադայում սինգլը մեկնարկել է 77-րդ հորիզոնականից։  Մեծ Բրիտանիայում «Woman’s World»-ը ազգային հիթ-շքերթում իր առաջին շաբաթվա ընթացքում զբաղեցրել է 47-րդ հորիզոնականը.

## Երգացանկ
**7" վինիլ և CD**
# "Woman's World" – 2:43
# "Woman's World" (instrumental) – 2:43

**Թվային ներբեռնում և սթրիմինգ (EP)**
# "Woman's World" – 2:43
# "Woman's World" (BRB Woman version) – 2:43
# "Woman's World" (Doing the Most Woman version) – 3:51
# "Woman's World" (Transcendental Woman version) – 3:18
# "Woman's World" (Super Woman version) – 2:17
# "Woman's World" (Naked Woman version) – 2:43

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Թողարկման պատմություն

## Նշումներ

## Ծանոթագրություններ

Կատեգորիա:Քեթի Փերրիի սինգլներ
Կատեգորիա:Ֆեմինիստական երգեր